Diari Oficial de la Generalitat Valenciana


Sumari del DOGV 3924, del 24-01-2001 (2001/179)

ACORD de 13 de novembre de 2000, de la Comissió Territorial d'Urbanisme d'Alacant, que fa referència al pla parcial modificatiu d'alineacions Calvari I, del terme municipal de Pego.
-------------------------------------------------------------------------------------------------------------------------------------------------------------------------------------

### Dades del document

Número de DOGV
:   3924

Data del DOGV
:   24-01-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/179


Data del document
:   13-11-2000

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Pego
    * pla d'urbanisme

ACORD de 13 de novembre de 2000, de la Comissió Territorial d'Urbanisme d'Alacant, que fa referència al pla parcial modificatiu d'alineacions Calvari I, del terme municipal de Pego. [2001/Q179]
  
Vist l'expedient de referència i d'acord amb els següents antecedents i consideracions:
  
Antecedents de fet
  
Primer. L'ajuntament, en la sessió plenària realitzada el dia 11 d'agost de 2000, va acordar l'aprovació provisional, després de complir els tràmits d'exposició pública per mitjà d'anuncis apareguts en el Diari Oficial de la Generalitat Valenciana, de 27 de juny de 2000, i en un dels diaris de major difusió provincial, el 26 de juny de 2000. S'han presentat quatre al·legacions, de les quals dos van ser desestimades i dos estimades en part.
  
Segon. La documentació està integrada per memòria informativa i justificativa, fitxes de planejament i gestió actual i modificatives i plànols d'estat actual i modificats en el mateix format del Pla General d'Ordenació Urbana.
  
Tercer. El Pla General d'Ordenació Urbana de Pego ha sigut recentment aprovat per la Comissió Territorial d'Urbanisme el 16 de novembre de 1998 i hi consta el Calvari I com a sector de sòl urbanizable detallat amb la seua corresponent fitxa de planejament i gestió (pàgina X c-5 de la memòria).
  
Aquest pla parcial modificatiu es redacta com a part d'un programa que ha sigut sotmés a l'aprovació municipal i té per objecte la modificació del viari intern del sector per necessitat d'adaptar-lo a l'orografia del terreny.
  
També afecta en part un vial estructural perifèric i sobretot una zona dotacional esportiva (camp de futbol) que augmenta en 3.969,79 metres quadrats a costa de disminuir en la mateixa quantitat la superfície edificable.
  
Els carrers interns que sofreixen modificació són els següents:
  
- Calvari 1: es modifica sensiblement el seu traçat per a respectar les infraestructures existents.
  
- Calvari 6: es modifica sensiblement el seu traçat per a respectar les infraestructures existents.
  
- Calvari 7: es modifica sensiblement el seu traçat per a adaptar-se a l'orografia.
  
- Calvari 8: es modifica sensiblement el seu traçat per a adaptar-se a l'orografia existent.
  
- Calvari 9: se suprimeix atesa la innecessarietat.
  
- Calvari 10: es prolonga fins al carrer del Calvari, 7, per a millorar la comunicació.
  
- Calvari 11: es modifica sensiblement el traçat i es millora la seua comunicació amb el carrer del Calvari, 7, i l'uneix a aquest en dos dels seus punts.
  
Cap altre paràmetre sofreix variació ni sofreix alteració la superfície total del sector.
  
S'adjunten plànols del Pla General afectats que se substitueixen en el mateix format, així com la fitxa de planejament i gestió que també se substitueix.
  
Consideracions tecnicojurídiques
  
Primera. La tramitació efectuada fins ara per l'ajuntament es considera, en línies generals, correcta, d'acord amb el que estableixen els articles 38 i afins de la Llei Reguladora de l'Activitat Urbanística (d'ara endavant LRAU) i Reglament de Planejament de la Comunitat Valenciana.
  
Segona. La documentació presentada es considera completa, de conformitat amb el que disposen els articles del 80 al 85 del Reglament de Planejament de la Comunitat Valenciana i 27 de la LRAU.
  
Tercera. Les determinacions que conté l'expedient es consideren genèricament correctes ateses les exigències de la política urbanística i territorial de la Generalitat, tal com s'exposa en l'article 40 de la LRAU.
  
Quarta. La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de plans parcials que modifiquen l'ordenació estructural dels municipis de menys de 50.000 habitants, de conformitat amb el que disposa l'article 54.2.b de la LRAU, en relació amb els articles 9.1 i 10.a del Decret 77/1996, d'16 d'abril, del Consell, pel qual s'aprova el Reglament dels Òrgans Urbanístics de la Generalitat Valenciana.
  
Vistos els preceptes legals esmentats, la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú en la redacció que dóna la Llei 4/1999 i la resta de disposicions de general i pertinent aplicació, la Comissió Territorial d'Urbanisme, acorda
  
Primer
  
Aprovar definitivament el pla parcial modificatiu d'alineacions Calvari I, del terme municipal de Pego.
  
Segon
  
Publicar íntegrament aquest acord d'aprovació en el Diari Oficial de la Generalitat Valenciana perquè entre immediatament en vigor, de conformitat amb el que disposen els apartats 2 i 4.b de l'article 59 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, atés que el document no té normes urbanístiques.
  
Contra el present acord, que no esgota la via administrativa, es podrà interposar recurs d'alçada davant del conseller d'Obres Públiques, Urbanisme i Transports, en el termini d'un mes, segons estableixen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció que dóna la Llei 4/1999, de 13 de gener, i l'article 14.2 del Reglament dels Òrgans Urbanístics de la Generalitat Valenciana.
  
La qual cosa li comunique perquè en prenga coneixement i als efectes oportuns.
  
Alacant, 13 de novembre de 2000.- La secretària de la Comissió Territorial d'Urbanisme: Rosario Berjón Ayuso.